
ΑΠΟΦΑΣΕΙ Σ 

Αριθ. 99445/Β1 

( 1 ) 

Έγκριση Εσωτερικού Κανονισμού Κλινικών του Τμήματος Ια¬ 
τρικής του Δημοκρίτειου Πανεπιστημίου Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7 παρ. 5 του Ν. 1268/1982 «Για 
τη δομή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε με το 
άρθρο 48 παρ. 2 του Ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173) και το πρώ¬ 
το εδάφιο αυτής αντικαταοτάθηκε με το εδ. γ'της παρ. 22του 
άρθρου 13 του Ν. 3149/2003 «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις» (Α' 141). 

2. Τις διατάξειςτου άρθρου 4παρ. 1 εδ.γτου Ν. 2083/1992, 
«Εκσυγχρονισμόςτης Ανωτάτης Εκπαίδευσης» (Α'159). 

3. Τις διατάξειςτου άρθρου 29Ατου Ν. 1558/1985 «Κυβέρ¬ 
νηση και Κυβερνητικά όργανα» (ΑΊ37) όπως αυτό προσετέθη 
με το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών Ορ¬ 
γανώσεων των Εμπόρων, Βιοτεχνών και λοιπών επαγγελμα- 
τιών και άλλες διατάξεις» (Α' 154) καιτροποποιήθηκε μετο άρ¬ 
θρο 1 παρ. 2α του Ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλλες 
διατάξεις» (Α'38). 


4. Τις διατάξειςτου άρθρου 1 περ. II του Π.Δ. 55/1996 «Πε¬ 
ριορισμός συναρμοδιοτήτων κατά την έκδοση διοικητικών 
πράξεων» (Α'48). 

5. Τις διατάξεις της 1065956/863/Α0006/15.7.2003 Απόφα- 
σηςτου Πρωθυπουργού καιτου Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών Οι¬ 
κονομίας και Οικονομικών» (Β' 985). 

6. Τη σύμφωνη γνώμη της Γενικής Συνέλευσης του Τμήμα¬ 
τος Ιατρικής του Δημοκρίτειου πανεπιστημίου Θράκης (συνε¬ 
δρίαση 6η/3.3.2003 και 7η/19.3.2003). 

7. Το γεγονός ότι από την εφαρμογή των διατάξεων της πα- 
ρούσης απόφασης δεν προκαλείται ετήσια δαπάνη σε βάρος 
του προϋπολογισμού του Δημοκρίτειου Πανεπιστημίου Θρά¬ 
κης, αποφασίζουμε: 

Άρθρο 1 

Επιστημονικό αντικείμενο 

Το επιστημονικό αντικείμενο δραστηριότητας των κατωτέ¬ 
ρω αναφερομένων Κλινικών του Τμήματος Ιατρικής του Δη- 
μοκριτείου Πανεπιστημίου Θράκης, μετά των ειδικών μονά¬ 
δων τους, ορίζεται ως ακολούθως: 

α) Η Ορθοπεδική Κλινική, που ιδρύθηκε μετο Π.Δ. 459/1987 
(Α' 215) και εγκαταστάθηκε στο Πανεπιστημιακό Γενικό Νο¬ 
σοκομείο Αλεξανδρούπολης με την Α3β/1078/22.3.1990 (Β' 
211) κοινή απόφαση των Υπουργών Υγείας, Πρόνοιας και Κοι¬ 
νωνικών Ασφαλίσεων και Εθνικής Παιδείας και Θρησκευμά¬ 
των, έχει ως αντικείμενο δραστηριότητας τη διάγνωση, την 
πρόληψη, τη συντηρητική και χειρουργική θεραπεία και απο¬ 
κατάσταση των παθήσεων που εμπίπτουν στον τομέα της Ορ¬ 
θοπεδικής και την εκπαίδευση φοιτητών Ιατρικής και ιατρών. 
Στην Κλινική λειτουργούν οι εξής ειδικές Μονάδες: 

• Μονάδα Οστεοπυκνομετρίας με ειδικό αντικείμενο δρα¬ 
στηριότητας την μελέτη - αντιμετώπιση της οοτεοπορώσεως. 

• Μονάδα Μικροχειρουργικής 

• Μονάδα Οοτεοσυνθέσεων και Μουσείο ορθοπεδικών πα¬ 
θήσεων. 

Η Κλινική και οι μονάδες της εντάσσονται στον Τομέα της 
Χειρουργικής. 

Β) Η Οφθαλμολογική Κλινική, που ιδρύθηκε με το Π.Δ. 
459/1987 (Α'215) και εγκαταστάθηκε στο Πανεπιστημιακό Γενι¬ 
κό Νοσοκομείο Αλεξανδρούπολης με την Α3β/1078/ 22.3.1990 
(Β'211) κοινή απόφασητων Υπουργών Υγείας, Πρόνοιας και κοι¬ 
νωνικών Ασφαλίσεων και Εθνικής Παιδείας και Θρησκευμάτων, 
έχει ως αντικείμενο να εξυπηρετεί διδακτικές, ερευνητικές και 
νοσηλευτικές ανάγκες στα επιστημονικά αντικείμενα της Παθο¬ 
λογίας και της χειρουργικής του Οφθαλμού και των οργάνων 
που τον περιβάλλουν. 

Τα αντικείμενα δραστηριότητας ειδικότερα αφορούν την 
χειρουργική και συντηρητική περίθαλψη και νοσηλεία ασθε¬ 
νών με οφθαλμολογικά προβλήματα, τη συνεργασία με άλλες 
Κλινικές και Εργαστήρια, τη θεωρητική και κλινική διδασκαλία 
σε προπτυχιακό και μεταπτυχιακό επίπεδο και την κλινική, βα- 

σική και πειραματική έρευνα που αφορά στο συγκεκριμένο 
γνωστικό αντικείμενο. 

Η Πανεπιστημιακή Οφθαλμολογική Κλινική αποτελείται από 
τις εξής μονάδες: 

1. Μονάδα Παθήσεων Κερατοειδούς 

2. Μονάδα Μεταμοσχεύσεων και Τράπεζας οφθαλμών 

3. Μονάδα Γλαυκώματος 

4. Μονάδα Βυθού 

5. Μονάδα Λέιζερ 

6. Μονάδα Παιδοοφθαλμολογίας και Στραβισμού 

7. Μονάδα Οφθαλμοπλαστικής 

8. Μονάδα Κόγχου 

9. Μονάδα Οφθαλμικών όγκων 

10. Μονάδα Οφθαλμικών υπερήχων 

11. Μονάδα Νευροοφθαλμολογίας 

Άρθρο 2 
Αποστολή 

1. Οι Κλινικές με τις μονάδες τους έχουν ως αποστολή: 

α) Την κάλυψη των διδακτικών και ερευνητικών αναγκώντου 
Τμήματος Ιατρικής του Δημοκριτείου Πανεπιστημίου Θράκης 
στα αντικείμενα δραστηριότητάς τους. 

β) Την εξυπηρέτηση των διαφόρων κοινωνικών αναγκών, 
όταν και όποτε ζητείται συγκεκριμένη συνδρομή που ανήκει 
στα θέματα με τα οποία ασχολείται η κλινική και οι μονάδες 
της. 

γ) Την ειδίκευση ιατρών, νοσηλευτών καθώς και άλλων λει¬ 
τουργών των κλάδων υγείας και τη συνεχή εκπαίδευση και 
επιμόρφωση αυτών. 

δ) Τηνπαροχή περίθαλψης και νοσηλείας σε ασθενείς με νο¬ 
σήματα που εμπίπτουν στα γνωστικά αντικείμενα της Κλινικής. 

ε) Την εκτέλεση κλινικών, πειραματικών και ερευνητικών 
προγραμμάτων με σκοπό τη μελέτη και την αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ερευνητικά ιδρύματα της ημεδαπής ή 
της αλλοδαπής. 

ζ) Τη συνεργασία με ευρωπαϊκούς και διεθνείς οργανι- 
σμούςγιατηνπραγματοποίηση ερευνών, εκπαιδευτικών προ¬ 
γραμμάτων και γενικών δραστηριοτήτων συναφών με τα επι- 
οτημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, δια¬ 
λέξεων με σκοπότην ενημέρωση του ιατρικού καιλοιπούπρο- 
σωπικού της κλινικής, των υπολοίπων κλινικών του νοσοκο¬ 
μείου αλλά και άλλων νοσηλευτικών ιδρυμάτων. 

2. Το έργο των Κλινικών με τις ειδικές τους μονάδες διακρί- 
νεται σε εκπαιδευτικό, ερευνητικό και κλινικό. 

I. Το εκπαιδευτικό έργο περιλαμβάνει: 

α) Την εκπαίδευση των φοιτητών του Τμήματος Ιατρικής 
που επιτελείται από το διδακτικό και ερευνητικό προσωπικό 
και είναι θεωρητική και πρακτική, σύμφωνα με το πρόγραμμα 
σπουδών. Η θεωρητική περιλαμβάνει κλινικά και θεωρητικά 
μαθήματα καθώς και παρακολούθηση διαφόρων οφθαλμολο¬ 
γιών επεμβάσεων. 

β) Την εκπαίδευση των ειδικευόμενων και ειδικευμένων ια¬ 
τρών που διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στη διαγνωστική, χειρουρ¬ 
γική και θεραπευτική αγωγή. Η θεωρητική εκπαίδευση περι¬ 
λαμβάνει κλινικά και θεωρητικά μαθήματα, συζητήσεις ενδια- 
φερουσών περιπτώσεων, σεμινάρια και βιβλιογραφική ενημέ¬ 
ρωση. 

II. Το ερευνητικό έργο της κλινικής καιτων ειδικών Μονάδων 
περιλαμβάνει εφαρμοσμένη κλινική έρευνα, πειραματική και 
βασική έρευνα και γίνεται από το προσωπικό της κλινικής μό¬ 
νο ή σε συνεργασία με άλλους ερευνητές, κλινικές ή εργα- 
οτήρια. Προϋπόθεση για τη διενέργεια κλινικής πειραματικής 
έρευνας στην περίπτωση χρήσης μη εγκεκριμένων φαρμα¬ 
κευτικών ουσιών είναι η χορήγηση άδειας από τον Εθνικό Ορ¬ 
γανισμό Φαρμάκων. Το ερευνητικό έργο αποσκοπεί στη μελέ¬ 
τη και αναζήτηση νέων τεχνικών και θεραπευτικών μεθόδων 
στα επιστημονικά πεδία που υπηρετεί η Κλινική. 

III. Το κλινικό έργο αφορά την περίθαλψη των ασθενών που 
νοσηλεύονται ή παρακολουθούνται στην Κλινική και τις Μο¬ 
νάδες της. Οι υπηρεσίες είναι διαγνωστικές και θεραπευτικές 
(χειρουργικές, επεμβατικές ή συντηρητικές). Όλοι οι διαγνω¬ 


στικοί και θεραπευτικοί χειρισμοί και αποφάσεις θα πρέπει να 
ακολουθούν τους κανόνες της επιστήμης και να αποτελούν 
εφαρμογή αποδεδειγμένων ή διεθνώς παραδεκτώς πρακτι¬ 
κών. Διαγνωστικοί ή θεραπευτικοί χειρισμοί εφαρμόζονται 
μόνο μετά από έγκριση της επιτροπής Ιατρικής Ηθικής και Δε¬ 
οντολογίας και με την έγγραφη συγκατάθεση των ασθενών. 

Άρθρο 3 
Προσωπικό 

Οι Κλινικές στελεχώνονται από ιατρικό και λοιπό προσωπι¬ 
κό που υπηρετεί στο Ιατρικό Τμήμα του Δημοκρίτειου Πανε¬ 
πιστημίου Θράκης και στο Νοσοκομείο όπου λειτουργεί. Το 
ιατρικό προσωπικό αποτελείται από το Διευθυντή και μέλη 
του Διδακτικού Ερευνητικού Προσωπικού (ΔΕΠ) του Τμήμα¬ 
τος Ιατρικής, που η επιστημονική τους ενασχόληση εμπίπτει 
στα διδακτικά, ερευνητικά και κλινικά ενδιαφέροντα της οικεί¬ 
ας κλινικής. Το προσωπικό αυτό συμπληρώνεται με ειδικευό¬ 
μενους και ειδικευμένους ιατρούς του Ε.Σ.Υ. που τοποθετού¬ 
νται σύμφωνα με τις ισχύουσες διατάξεις. Το λοιπό προσωπι¬ 
κό περιλαμβάνει μέλη Ειδικού Τεχνικού Ερευνητικού 
Προσωπικού (Ε.Τ.Ε.Π.) και μέλη του νοσηλευτικού προσωπι¬ 
κού, του οποίου το έργο καθορίζεται σύμφωνα με τις εκάστο- 
τε ανάγκες της οικείας κλινικής. Η τοποθέτηση στην κλινική 
των μελών του διδακτικού ερευνητικού προσωπικού και των 
μελώντου ειδικού τεχνολογικού εργαοτηριακού προσωπικού 
γίνεται με τη διαδικασία του άρθρου 4 παρ. 1 (δ) του Ν. 
2083/1992 (Α’ 159), ενώ των υπολοίπων μελών με τις ισχύου- 
σες διατάξεις. 

Άρθρο 4 

Διοίκηση-Αρμοδιότητες 

1. Κάθε Κλινική διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρικής 
του Δημοκρίτειου Πανεπιστημίου Θράκης που ορίζεται με τη 
διαδικασία που ορίζουν οι διατάξεις του άρθρου 28 παρ. 22 
του Ν. 2083/1992. 

Ο Διευθυντής της κάθε Κλινικής είναι και διευθυντής των 
μονάδων της και ορίζει κατά διαστήματα επί μέρους υπεύθυ¬ 
νους υφισταμένους του μέλη ΔΕΠ της Κλινικής. 

2. Ο Διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/1982 μεταξύ των οποίων περιλαμβάνο¬ 
νται, η κατάρτιση και υποβολή στη Γ ενική Συνέλευση του Τμή¬ 
ματος Ιατρικής και στη Γενική Συνέλευση του οικείου Τομέα 
του ετήσιου προγράμματος λειτουργίας για τις διδακτικές και 
ερευνητικές δραστηριότητες και η μέριμνα για την εφαρμογή 
του, η μέριμνα για την υλοποίηση των αποφάσεων των συλ¬ 
λογικών οργάνων του Νοσοκομείου στο οποίο λειτουργεί η 
κάθε Κλινική, η μέριμνα για την παροχή νοσηλευτικού έργου, 
η μέριμνα για τη στελέχωση καιτην οικονομική διαχείριση των 
εσόδων της κλινικής, η μέριμνα για την υποβολή του ετήσιου 
απολογισμού των δραστηριοτήτων, η εισήγηση στη γενική 
Συνέλευση του οικείου Τομέα για τον ορισμό υπευθύνων στις 
ειδικές μονάδες, για αναλώσιμα υλικά και για τον κινητό εξο¬ 
πλισμό και η υπογραφή κάθε εγγράφου. Τα κριτήρια επιλογής 
των υπευθύνων των ειδικών μονάδων αφορούν την επιστημο¬ 
νική γνώση, τη μετεκπαίδευση, τη μακρόχρονη εμπειρία καιτη 
δραστηριότητά τους στο αντικείμενο με το οποίο ασχολείται 
η οικεία μονάδα. Οι επιστημονικοί υπεύθυνοι μεριμνούν για 
την απρόσκοπτη λειτουργία της μονάδας, στα πλαίσια των 
αποφάσεων του διευθυντή και των οδηγών των οργάνων διοί¬ 
κησης του νοσοκομείου, στο οποίο λειτουργείς Κλινική. Οδι- 
ευθυντής μπορεί να καλεί τους υπευθύνους των μονάδων 
όταν συζητούνται θέματα της μονάδας τους και να αναθέτει 
συγκεκριμένες αρμοδιότητες σ’ αυτούς. 

Άρθρο 5 

Εγκατάσταση-Λειτουργία 

1. Οι κλινικές και οι ειδικές μονάδες τους εγκαθίστανται και 
λειτουργούν στο Πανεπιστημιακό Γενικό Νοσοκομείο Αλε¬ 
ξανδρούπολης σύμφωνα με τη διαδικασία του άρθρου 13 
παρ. 1 του Ν. 1397/1983 (Ά 143). 

2. Ο διευθυντής της οικείας κλινικής έχει τις αρμοδιότητες 
που ορίζονται από το άρθρο 7 του Ν. 1268/1982. Έχει την ευ¬ 
θύνη για την εν γένει λειτουργία αυτής μετά των μονάδων της, 
τη χρησιμοποίηση οργάνων και υλικών και την παραμονή των 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19431 


εργαζομένων στους χώρους που πραγματοποιούνται πειρα¬ 
ματικές μελέτες. Ο διευθυντής ενημερώνεται και εγκρίνει τη 
διενέργεια κάθε ερευνητικής πειραματικής εργασίας πριν 
από τη διεξαγωγή της και καθορίζει την προτεραιότητα χρή¬ 
σης οργάνων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο προ¬ 
σωπικό της κλινικής ή σε ερευνητές που έχουν ειδική επί των 
οργάνων αυτών εκπαίδευση. Κινητά όργανα και σκεύη, τα 
οποία παραδίδονται για τη διεξαγωγή ερευνητικής πειραμα¬ 
τικής εργασίας επιστρέφονται, μετά τη χρησιμοποίησή τους, 
στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα είναι δυ¬ 
νατή η πρόσληψη διακεκριμένων επιστημόνων σε τομείς σχε¬ 
τικούς με τις διδακτικές, ερευνητικές και νοσηλευτικές δρα¬ 
στηριότητες της κλινικής, σύμφωνα με τις διατάξεις του άρ¬ 
θρου 18του Ν. 1268/1982. 

Άρθρο 6 

Έσοδα 

Τα έσοδατης κάθε Κλινικής προέρχονται από: 
α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και των Δη¬ 
μοσίων Επενδύσεων που διατίθενται από το Τμήμα Ιατρικής 
με τη διαδικασία του άρθρου 4 παρ. 1 (ε) του Ν. 2083/1992 (Ά 
159), 

δ. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

ε. Τις κληρονομιές, τις δωρεές και τις κληροδοσίες που κα- 
ταλείπονται στο Πανεπιστήμιο εφόσον δεν τίθενται όροι που 
αντιβαίνουν τους σκοπούς της οικείας κλινικής και του Δημο- 
κρίτειου Πανεπιστημίου Θράκης. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από τις Κλινικές εί¬ 
ναι τα εξής: 

Πρωτόκολλο εισερχόμενης - εξερχόμενης αλληλογραφίας 
Βαθμολόγιο φοιτητών 
Αρχείο ασθενών 

Βιβλίο περιουσιακών στοιχείων (Κτηματολόγιο) 

Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και οργά¬ 
νων 

Βιβλίο επιστημονικής δραστηριότητας 
Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται και 
κάθε άλλο βιβλίο ή στοιχείο το οποίο κρίνεται απαραίτητο ή 
προβλέπεται από ειδικές διατάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 5 Σεπτεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 


Αριθ. 12963 

( 2 ) 

Έγκριση Οργανισμού Εσωτερικής Υπηρεσίας του Δημοτι¬ 
κού Γ υμναστηρίου Ελασσόνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1) Του άρθρου 14του Ν. 2880/2001 (ΦΕΚ9/τ.Ά/2001). 

2) Του άρθρου 12του Ν. 1188/81 «Περί κυρώσεωςτου Κώ¬ 
δικα καταστάσεως προσωπικού Οργανισμών Τοπ. Αυτ/σης» 
όπως αυτό αντικαταοτάθηκε από τις όμοιες της παρ. 5 του 
άρθρου 8 του Ν. 2307/95 «Προσαρμογή νομοθεσίας αρμο¬ 
διότητας Υπουργείου Εσωτερικών οτις διατάξεις για τη Νο¬ 
μαρχιακή Αυτ/ση και άλλες διατάξεις». 

3) Του Ν. 2190/94 «Σύσταση ανεξάρτητης αρχής γιατηνεπι¬ 
λογή προσωπικού και ρύθμιση θεμάτων διοίκησης» όπως 
ισχύει με τις τροποποιήσεις του. 

4) Του άρθρου 27 του Ν. 2081/91, με το οποίο προστέθηκε 
νέο άρθρο 29Α στο Ν. 1558/85 για τον έλεγχο των δαπανών 
που προκαλούν οι κανονιστικές διατάξεις. 

5) Του Ν. 2725/99 (ΦΕΚ121/Α/99) «Ερασιτεχνικός και Επαγ¬ 
γελματικός αθλητισμός και άλλες διατάξεις». 

6) Των Π.Δ. 50/2001 (ΦΕΚ39/Α/2001) «Καθορισμός των προ¬ 
σόντων διορισμού σε θέσεις φορέων του Δημόσιου Τομέα, 
37α/1987 (ΦΕΚ11/Α/1987) «Μερική επέκταση διατάξεων που 
ισχύουν για τους Δημοσίους Υπαλλήλους και τους υπαλλή¬ 
λους των άλλων νομικών προσώπων Δημ. Δικαίου και στους 
υπαλλήλους των ΟΤΑ και προσαρμογή στις ρυθμίσεις του Ν. 
1586/1986» και 22/1990 (ΦΕΚ 7/Α/90) «Μερική επέκταση δια- 
τάξεωνπου ισχύουνγιατους δημοσίους υπαλλήλους καιτους 
υπαλλήλουςτων άλλων νομικών προσώπων δημοσίου δικαίου 
και στους υπαλλήλους των ΟΤΑ» όπως ισχύουν κάθε φορά. 

7) Των άρθρων 26Α και 203του Δ.Κ.Κ. (Π.Δ. 410/95). 

8) Την 11010/2001 απόφασή μας (ΦΕΚ931/Β72001) περί σύ¬ 
στασης Νομικού Προσώπου με την επωνυμία «ΔΗΜΟΤΙΚΟ 
ΓΥΜΝΑΣΤΗΡΙΟ ΕΛΑΣΣΟΝΑΣ». 

9) Την 61/2003 και 6/2003 αποφάσεις αντίστοιχα του Δημο¬ 
τικού Συμβουλίου Ελασσόνας και του Διοικητικού Συμβουλί¬ 
ου του Δημοτικού Γυμναοτηρίου Ελασσόνας. 

10) Την 38/2003 (5/2003 Π ΡΑΚΤΙΚΟ) Γνωμοδότηση του Υπη¬ 
ρεσιακού Συμβουλίου Υπαλλήλων ΟΤΑ Ν. Λάρισας. 

11) Την 2682/2001 (ΦΕΚ 597/Β72001) απόφασή μας περί 
παροχής εξουσιοδότησης υπογραφής εγγράφων στον Προϊ¬ 
στάμενο της Δ/νσης Αυτ/σης και Αποκ/σης «Με εντολή Γ.Γ.Π. 
Θεσσαλίας», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Γ υμναστηρίου Ελασσόνας ως εξής: 

Άρθρο 1 

Διάρθρωση Υπηρεσιών 

Η Υπηρεσία του Δημοτικού Γ υμναστηρίου Ελασσόνας λει¬ 
τουργεί σε επίπεδο Τμήματος και διαρθρώνεται σε δύο Γ ρα¬ 
φεία ως εξής: 

1. Γ ραφείο Διοικητικών και Οικονομικών Υπηρεσιών 

2. Γ ραφείο Συντήρησης και Κατασκευής των Αθλητικών 
Εγκαταστάσεων. 

Άρθρο 2 

Αρμοδιότητες Τ μήματος 
Καθήκοντα Προϊσταμένου 

1. Είναι υπεύθυνος για την τήρηση και εφαρμογή των Νό¬ 
μων, Διαταγμάτων, εγκυκλίων και αποφάσεων της Διοίκησης. 

2. Κατανέμει την εργασία στα επιμέρους γραφεία δίνοντας 
τις απαραίτητες διευκρινήσεις γιατον χειρισμό των διαφόρων 
θεμάτων. 

3. Βεβαιώνει την εργασία του προσωπικού. 

4. Εισηγείται στη Διοίκηση κάθε θέμα της αρμοδιότητάς 
του. 

5. Δέχεται, χαρακτηρίζει και κατανέμει την αλληλογραφία. 

6. Καθορίζει το βασικό πρόγραμμα λειτουργίας των εγκα¬ 
ταστάσεων σε συνεργασία με τη Διοίκηση. Εισηγείται τη δια¬ 
κοπή της λειτουργίας όταν το κρίνει απαραίτητο για λόγους 
ασφάλειας. 

7. Παρακολουθεί την εκτέλεση του προϋπολογισμού και 
φροντίζει για την έγκαιρη σύνταξη του απολογισμού του Δη¬ 
μοτικού Γυμναστηρίου. 

8. Φροντίζει για τη σωστή διενέργεια των κάθε είδους δια¬ 
γωνισμών. 

9. Φροντίζει για την είσπραξη των πόρων του Νομικού Προ¬ 
σώπου. 

10. Τηρεί τα μητρώα της κινητής και ακίνητης περιουσίας 
του Δημοτικού Γυμναστηρίου. 

Άρθρο 3 

Αρμοδιότητες Γραφείου 
Διοικητικών και Οικονομικών Υπηρεσιών 
Καθήκοντα Προϊσταμένου 

1. Χειρίζεται όλα τα θέματα που αφορούντο προσωπικό του 
Νομικού Προσώπου. 

2. Τηρεί και ενημερώνει τους υπηρεσιακούς φακέλους των 
εργαζομένων. 

3. Χορηγεί μετά από αίτηση κάθε βεβαίωση που έχει σχέση 
με το Νομικό Πρόσωπο. 

4. Φροντίζει για τον προσδιορισμό των αναγκών του γρα¬ 
φείου του σε προσωπικό και εισηγείται σχετικά στο Διοικητι¬ 
κό Συμβούλιο. 

5. Φροντίζει γιατη σύνταξη, προώθηση και έγκριση των χρη¬ 
ματικών ενταλμάτων. 

6. Φροντίζει για τη διενέργεια των πληρωμών σύμφωνα με 
τις ισχύουσες διατάξεις. 

7. Φροντίζει γιατη μισθοδοσία καιτις λοιπές παροχές στους 
εργαζομένους. 

Άρθρο 4 

Αρμοδιότητες Γ ραφείου Συντήρησης και κατασκευής Αθλη¬ 
τικών Εγκαταστάσεων 
Καθήκοντα Προϊσταμένου 

1. Εισηγείται στο Διοικητικό Συμβούλιο την εκτέλεση συ¬ 
ντηρήσεων και εργασιών. 

2. Παρακολουθεί και επιβλέπει μαζί με τον υπεύθυνο του Δι¬ 
οικητικού Συμβουλίου την εκτέλεση των εργασιών συντήρη¬ 
σης των εγκαταστάσεων. 

3. Τηρεί ενημερωτικά μητρώα για όλες τις εγκαταστάσεις 
και το υλικό. 

4. Ευθύνεται για τη φύλαξη, συντήρηση και επισκευή του 
εξοπλισμού και των υλικών του Δημοτικού Γυμναστηρίου. 

5. Φροντίζει για τον προσδιορισμό των αναγκών του γρα¬ 
φείου του σε προσωπικό και εισηγείται σχετικά στο Διοικητι¬ 
κό Συμβούλιο. 

6. Φροντίζει για τη σωστή λειτουργία των επιμέρους εγκα¬ 
ταστάσεων (κτιριακών, ηλεκτρολογικών, υδραυλικών κλπ). 

7. Φροντίζει για τον περιοδικό έλεγχο ασφάλειας των εγκα¬ 
ταστάσεων και των χρησιμοποιούμενων υλικών. 

Άρθρο 5 

Στελέχωση Υπηρεσιών 

1. Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούςΔ' (Εισαγωγικός), Γ, Β' καιΑ' (Καταληκτικός). 

2. Οι θέσεις της κατηγορίας ΥΕ κατατάσσονται στους βαθ¬ 
μούς Ε' (Εισαγωγικός), Δ', Γ και Β' (Καταληκτικός). 

3. Τα προσόντα διορισμού σε όλες τις θέσεις προσδιορίζο¬ 
νται στα Π.Δ. 50/2001,37α/87 και 22/90. 

4. Οι θέσεις που προβλέπονται κατά κατηγορία και κλάδο εί¬ 
ναι οι εξής: 

ΚΑΤΗΓΟΡΙΑ ΠΕ 


Κλάδος 

Διοικητικός/Οικονομικός 1 

Ιατρών 1 

Φυσικής Αγωγής 2 

Σύνολο 4 

ΚΑΤΗΓΟΡΙΑ ΤΕ 

Κλάδος 

Νοσηλευτικής 1 

Τ εχνολόγων Γ εωπονίας 1 

Διοικητικού Λογιστικού 1 

Σύνολο 3 


ΚΑΤΗΓΟΡΙΑ ΔΕ 

Κλάδος 

Διοικητικών/Γ ραμματέων 1 

Οδηγών 1 

Σύνολο 2 

ΚΑΤΗΓΟΡΙΑ ΥΕ 

Κλάδος 

Γ ενικών Καθηκόντων 

(Θέσεις προσωρινές προσωποπαγείς) 2 

Σύνολο 2 


ΣΥΣΤΑΣΗ ΘΕΣΕΩΝ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Συνιστώνται 14 θέσεις με σχέση εργασίας ιδιωτικού δικαίου 
ορισμένου χρόνου διαφόρων ειδικοτήτων για την αντιμετώπι¬ 
ση εποχικών, περιοδικών ή πρόσκαιρων αναγκών. Οι προσλή¬ 
ψεις θα γίνονται σύμφωνα με την εκάστοτε ισχύουσα νομοθε¬ 
σία. 

Άρθρο 6 
Προϊστάμενοι 

1.0 προϊστάμενος του τμήματος προέρχεται από τους κλά¬ 
δους ΠΕ Διοικητικού/Οικονομικού και ελλείψει αυτού ΤΕ Διοι- 
κητικού/Λογιστικού. 

2.0 προϊστάμενος του γραφείου διοικητικών και οικονομικών 
υπηρεσιών προέρχεται από τους κλάδους ΠΕ Διοικητικού/Οι- 
κονομικού και ελλείψει αυτού ΤΕ Διοικητικού/Λογιστικού και ελ¬ 
λείψει αυτού ΔΕ Διοικητικών/Γραμματέων. 

3. Ο προϊστάμενος του γραφείου συντήρησης και κατα¬ 
σκευής αθλητικών εγκαταστάσεων προέρχεται από τους κλά¬ 
δους ΠΕ Μηχανικών και ελλείψει αυτού ΤΕ Μηχανικών και ελ¬ 
λείψει αυτού ΔΕ Τεχνικών. 

Άρθρο 7 

Για τον διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, τις 
μεταβολές της υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη των 
υπαλλήλων εφαρμόζονται οι εκάστοτε ισχύουσες διατάξεις. 

Άρθρο 8 

Απάτην ψήφιση του παρόντος ΟΕΥ προκαλείται δαπάνη σε 
βάρος του προϋπολογισμού του οικονομικού έτους 2003, ο 
οποίος ενισχύεται από τους ΚΑΠ, ύψους 30.000 € περίπου, 
ενώ το ύψος της δαπάνης για τα επόμενα έτη δεν μπορεί να 
προσδιοριστεί. 

Άρθρο 9 

Η ισχύς του παρόντος ΟΕΥ αρχίζει από τη δημοσίευσή του 
στην Εφημερίδα της Κυβερνήσεως. 

Το προσωπικό που υπηρετούσε και υπηρετεί ήδη στο Νομι¬ 
κό Πρόσωπο, εντάσσεται σας θέσεις που έχουν συσταθείγια 
το σκοπό αυτό. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Λάρισα, 10 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 
-♦- 


Τροποποίηση Οργανισμού Εσωτερικής Υπηρεσίας (ΟΕΥ) 
Δήμου Τήλου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπωςαντικα- 
ταστάθηκαν με τις όμοιες των άρθρων 26 του Ν. 1832/89. 

2. Τις διατάξεις των Προεδρικών Διαταγμάτων 37Α/ 1987 
και 22/1990. 

3. Τις διατάξεις των άρθρων 7, 8, 9, 11, 12 και 18 του Ν. 
2503/1997. 

4. Τις διατάξειςτου άρθρου 1 του Ν. 2647/1998. 

5. Τις διατάξειςτου άρθρου 30του Ν. 2738/1999. 

6. Τις διατάξειςτου άρθρου 13του Ν. 2672/1998. 

7. Την 3767/1999 απόφασή μας, που δημοσιεύθηκε στο 
ΦΕΚ755/τ. Β71999. 

8. Το 5/2003 Πρακτικό του Υπηρεσιακού Συμβουλίου Υπαλ¬ 
λήλων ΟΤΑ Ν. Δωδ/σου. 

9. Την 4699/Β/29.8.97 (ΦΕΚ 891/τ.Β/9.10.97) απόφαση του 
Γενικού Γραμματέα Περιφέρειας Νοτίου Αιγαίου «Περί μετα¬ 
βίβασης δικαιώματος υπογραφής στους Προϊστάμενους 
Δ/νσεων και Τμημάτων της Γενικής Δ/νσης της Περιφέρειας 
στο Νομό Δωδ/σου». 

10. Την 153/2003 απόφαση του Δημοτικού Συμβουλίου Δή¬ 
μου Τήλου, αποφασίζουμε: 

Τροποποιούμε την 3767/1999 απόφασή μας, που δημοσι¬ 
εύθηκε στο ΦΕΚ 755/τ. Β'/1999 ως εξής: 

1) Τροποποιεί τον ισχύοντα Οργανισμό Εσωτερικής Υπηρε¬ 
σίας του Δήμου και συνιοτά στο Τμήμα Οικονομικών Υπηρε¬ 
σιών του Δήμου, Γ ραφείο Υπηρεσίας με αντικείμενο τα προ- 
βλεπόμεναστο Β.Δ. 17-5/15.6.1959. 

Ειδικότερα, η Ταμιακή Υπηρεσία: 

• Διαμορφώνει και παρακολουθεί τα ταμιακά προγράμμα¬ 
τα του Δήμου με τη συνεχή παρακολούθηση των υποχρεώσε¬ 
ων και των αναμενόμενων εισπράξεων. 

• Παραλαμβάνει τα χρηματικά εντάλματα πληρωμών και 
διενεργείτις πληρωμές προς τους δικαιούχους μετάτον έλεγ¬ 
χο των δικαιολογητικών και την συμπλήρωση αυτών σύμφω¬ 
να με όσα ορίζονται στις κείμενες διατάξεις (π.χ. φορολογική 
ή ασφαλιστική ενημερότητα όπου απαιτείται). 

• Καταγράφει τις διενεργούμενες πληρωμές σύμφωνα με 
τις ισχύουσες διαδικασίες. 

• Μεριμνά για την απόδοση των πάσης φύσεως κρατήσεων 
υπέρ τρίτων που αντιστοιχούν στα επιμέρους εντάλματα πλη¬ 
ρωμής, όπως αποδόσεις φόρων, ασφαλιστικών ταμείων κλπ. 

• Διενεργείτις εισπράξεις των οφειλών προς τον Δήμο. Εκ¬ 
δίδει τα γραμμάτια εισπράξεως και ενημερώνει το αρχείο των 
οφειλετών. 

• Παρακολουθεί την πραγματοποίηση των υποχρεώσεων 
των οφειλετών προς το Δήμο και ενημερώνει το Λογιστήριο 
για τις καθυστερούμενες οφειλές. 

• Καταρτίζει περιοδικές καταστάσεις των πληρωτέων και 
των πληρωθέντων εξόδων. 

• Παραλαμβάνει τους βεβαιωτικούς καταλόγους των υπό¬ 
χρεων καιτων αντίστοιχων οφειλομένων ατο Δήμο ποσών κα¬ 


τά κατηγορία προσόδου. Εκδίδει και μεριμνά για την κοινο¬ 
ποίηση ατομικών ή ειδικών προσκλήσεων προς τους οφειλέ¬ 
τες του Δήμου. 

• Ενημερώνει το περιοδικό αρχείο οφειλετών κατά οφειλέ¬ 
τη όπου αναγράφονται τα οφειλόμενα ποσά ανά κατηγορία 
προσόδου. 

• Τηρεί τις διαδικασίες, αρχεία και γενικά τους λογαρια¬ 
σμούς του λογιστικού συστήματος του Δήμου που αφορούν 
τα εισπρακτέα και τα πραγματοποιηθέντα έσοδα του Δήμου 
σύμφωνα με τις ισχύουσες διαδικασίες. 

• Καταρτίζει περιοδικές καταστάσεις εισπραχθέντων και ει¬ 
σπρακτέων εσόδων. 

• Τηρείτο φυσικό ταμείο στα γραφεία του Δήμου. Διενερ¬ 
γεί τις χρηματικές δοσοληψίες με τις τράπεζες. 

• Τηρεί τα αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενημέρω¬ 
ση του λογιστικού συστήματος του Δήμου. 

Παρέχει κάθε είδους στοιχεία που ζητούνται από τις Δημό- 
σιες/Ελεγκτικές υπηρεσίες σύμφωνα με τις εκάστοτε ισχύου- 
σες διαδικασίες. 

2) Τροποποιεί τον Οργανισμό Εσωτερικής Υπηρεσίας του 
Δήμου και μεταφέρει μια τακτική οργανική θέση με σχέση ερ¬ 
γασίας Δημοσίου Δικαίου κατηγορία Υποχρεωτικής Εκπαί¬ 
δευσης απόταγραφεία κίνησης συντήρησης συνεργείωντου 
τμήματος της Τεχνικής Υπηρεσίας, στο Γ ραφείο Οικονομικών 
Υπηρεσιών. 

3) Συνιοτά (40) σαράντα θέσεις διαφόρων ειδικοτήτων για 
την αντιμετώπιση εποχιακών περιοδικών, πρόσκαιρων ανα¬ 
γκών. 

4) Συνιοτά (1) μία θέση ΠΕκαι (1) θέσηΤΕ στο Γραφείο Δημο¬ 
τικής Αστυνομίας και καταργεί της (2) θέσεις ΠΕ 10 καθηγητών 
του αυτοτελούς γραφείου κοινωνικών και πολιτ/κών θεμάτων. 

5) Συνιοτά Αυτοτελές Γ ραφείο Κέντρου Εξυπηρέτησης Πο¬ 
λιτών υπαγόμενο στον Δήμαρχο με τις αρμοδιότητες που πε- 
ριγράφονται στην παράγραφο 1, καθώς και αυτές που ανα- 
φέρονται στο εδάφιο β'της παραγράφου 2του άρθρου 31 του 
Ν. 3013/2002, με τις παρακάτω θέσεις: 

ΚΛΑΔΟΣ ΘΕΣΕΙΣ 

ΠΕ 1 

ΔΕ 2 

ΣΥΝΟΛΟ 3 

6) Καταργεί τις θέσεις: Μία (1) θέση ΠΕ 8 Φαρμακοποιών 
του τμήματος τεχνικών Υπηρεσιών, 

Μία (1) θέση ΔΕ 28 χειριστών μηχανημάτων έργων και μία 
(1) θέση ΔΕ 35 δεντροκηπουρών του γραφείου κίνησης, συ¬ 
ντήρησης και συνεργείων. 

Ύστερα από τις παραπάνω τροποποιήσεις οι θέσεις του 
ΟΕΥ Δήμου Τήλου έχουν ως εξής: 




ΘΕΣΕΙΣ 

ΘΕΣΕΙΣ 

ΘΕΣΕΙΣ ΕΠΙ 



ΥΦΙΣΤΑΜ. 

ΤΡΟΠΟΠ. 

ΠΛΕΟΝ 



ΟΕΥ 

ΟΕΥ 



ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

Θέσεις 

Θέσεις 

ΠΕ 

Ειδικού συνεργάτη 

1 

1 

0 

ΠΕ 1 

Διοικητικών - Οικονομ. 

1 

2 

1 

ΠΕ 3 

Πολιτικών Μηχανικών 

1 

1 

0 

ΠΕ 4 

Αρχιτεκτόνων Μηχανικών 

1 

1 

0 

ΠΕ 6 

Τοπογράφων μηχανικών 

1 

1 

0 

ΠΕ 8 

Φαρμακοποιών 

1 

0 

-1 

ΠΕ 9 

Γ εωπόνων 

1 

1 

0 

ΠΕ 10 

Καθηγητών 

2 

0 

-2 

ΠΕ 11 

Πληροφορικής 

1 

1 

0 

ΠΕ 23 

Ειδικές θέσεις - Ασφαλείας 

0 

1 

1 

ΣΥΝΟΛΑ 


10 

9 

-1 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

Θέσεις 

Θέσεις 

ΤΕ 3 

Τεχνολόγων Πολιτικών Μηχανικών 

1 

1 

0 

ΤΕ 4 

Τεχνολόγων Μηχ. Ή Ηλεκτρολ. Μηχαν. 

1 

1 

0 

ΓΕ 5 

Τεχνολόγων Τοπ. Μηχανικών 

1 

1 

0 

ΤΕ 11 

Επόπτης Δημόσιας Υγείας 

1 

1 

0 

ΤΕ 19 

Πληροφορικής 

1 

1 

0 

ΤΕ 23 

Ειδικού προσωπ. 

0 

1 

1 

ΣΥΝΟΛΑ 


5 

6 

1 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

Θέσεις 

Θέσεις 

ΔΕ 1 

Διοικητικών 

4 

6 

2 

ΔΕ 12 

Δασοφυλάκων 

1 

1 

0 

ΔΕ 15 

Εισπρακτόρων 

1 

1 

0 

ΔΕ 23 

Ειδικού Προσωπικού 

5 

5 

0 

ΔΕ 24 

Ηλεκτρολόγων 

1 

1 

0 

ΔΕ 28 

Χειριστών Μηχανημάτων Έργων 

2 

1 

-1 

ΔΕ 29 

Οδηγών Αυτοκινήτων 

6 

6 

0 

ΔΕ 30 

Τεχνιτών Γενικά 

2 

2 

0 

ΔΕ 35 

Δενδροκηπουρών 

2 

1 

-1 

ΔΕ 38 

Χειριστών Η/Υ 

2 

2 

0 

ΣΥΝΟΛΑ 


26 

26 

0 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

Θέσεις 

Θέσεις 

ΥΕ 1 

Κλητήρων-θυρωρών 

1 

1 

0 

ΥΕ 16 

Εργατών γεν. καθηκόντων 

10 

10 

0 

ΥΕ 16 

Εργατών Καθαριότητας 

10 

10 

0 

ΣΥΝΟΛΑ 


21 

21 

0 


62 


62 


ΣΥΝΟΛΟ ΜΟΝΙΜΩΝ ΘΕΣΕΩΝ ΟΕΥ 


ΠΡΟΣΩΡ. ΘΕΣΕΙΣ Ι.Δ. ΑΟΡΙΣΤΟΥ ΧΡΟΝΟΥ 


Κλάδος 

Ειδικότητα 

Θέσεις 

Θέσεις 

Θέσεις 

ΥΕ 16 

Εργάτρια καθαριότητας 

1 

1 

0 

ΔΕ 29 

Οδηγών 

1 

1 

0 

ΣΥΝΟΛΑ 


2 

2 

0 


ΘΕΣΕΙΣ Ι.Δ. ΟΡΙΣΜΕΝΟΥ ΧΡΟΝΟΥ 


Κλάδος 

Ειδικότητα 

Θέσεις 

Θέσεις 

Θέσεις 


Διαφόρων Ειδικοτήτων 

10 

40 

30 

ΣΥΝΟΛΑ 


10 

40 

30 


ΚΑΤΑΝΟΜΗ ΠΡΟΣΩΠΙΚΟΥ ΣΕ ΤΜΗΜΑΤΑ -ΓΡΑΦΕΙΑ 


1. ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 


Κλάδος 

Θέσεις 

ΠΕ Δικηγόρος 

1 


2. ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ 


Κλάδος 

Θέσεις 

ΠΕ 

1 


3. ΑΥΤΟΤΕΛΕΣ ΓΡΑΦΕΙΟ ΥΠΟΣΤΗΡΙΞΗΣ ΑΙΡΕΤΩΝ ΟΡΓΑΝΩΝ 


Κλάδος 

Θέσεις 

ΔΕ 1 Διοικητικός 

1 

ΔΕ 29 Οδηγών Αυτοκινήτων 

1 

ΣΥΝΟΛΟ 

2 


4. ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 


Κλάδος 

Θέσεις 

ΠΕ 11 Πληροφορικής 

1 

ΠΕ 19 Πληροφορικής 

1 

ΔΕ 1 Διοικητικός 

1 

ΔΕ 38 Χειρ. Η/Υ 

1 

ΣΥΝΟΛΟ 

4 


5. ΑΥΤΟΤΕΛΕΣ ΓΡΑΦΕΙΟ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 


Κλάδος 

Θέσεις 

ΠΕ 1 Διοικητικός - Οικονομικός 

1 

ΔΕ Διοικητικός 

2 

ΣΥΝΟΛΟ 

3 

6. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 


Κλάδος 

Θέσεις 

ΠΕ 1 Διοικητικός 

1 

ΔΕ Διοικητικός 

1 

ΣΥΝΟΛΟ 

2 


7. ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 


Κλάδος 

Θέσεις 

ΠΕ 23 Ειδικές Θέσεις Ασφαλείας 

1 

ΤΕ 23 Ειδικού Προσωπικού 

1 

ΔΕ 23 Ειδική Υπηρεσία 

5 

ΔΕ 29 Οδηγών Αυτοκινήτων 

1 

ΥΕ 1 Κλητήρων - Θυρωρών 

1 

ΣΥΝΟΛΟ 

9 


8. ΓΡΑΦΕΙΟ ΤΑΜΕΙΑΚΗΣ ΥΠΗΡΕΣΙΑΣ 


Κλάδος 

Θέσεις 

ΥΕ 16 Εργατών καθαριότητας 

1 

ΣΥΝΟΛΟ 

1 


9. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 


Κλάδος 

Θέσεις 

ΔΕΙ Διοικητικός 

1 

ΔΕ 15 Εισπρακτόρων 

1 

ΔΕ 38 Χειρ. Η/Υ 

1 

ΣΥΝΟΛΟ 

3 


10. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 


Κλάδος 

Θέσεις 

ΠΕ 3 Πολιτικών Μηχανικών 

1 

ΠΕ 4 Αρχιτεκτ. Μηχανικών 

1 

ΠΕ 6 Τοπογράφων Μηχανικών 

1 

ΠΕ 9 Γεωπόνων 

1 

ΤΕ 3 Τεχνολόγων Πολιτικών Μηχανικών 

1 

ΤΕ 4 Τεχνολόγων Μηχανικών - Ηλ. Μηχ/κών 

1 

ΤΕ 5 Τεχνολόγων Τοπογράφων Μηχανικών 

1 

ΤΕ 11 Επόπτης Δημόσιας Υγείας 

1 

ΣΥΝΟΛΟ 

8 


11. ΓΡΑΦΕΙΑ ΚΙΝΗΣΗΣ-ΣΥΝΤΗΡΗΣΗΣ-ΣΥΝΕΡΓΕΙΩΝ Κ.Λ.Π. 


Κλάδος 

Θέσεις 

ΔΕ 12 Δασοφυλάκων 

1 

ΔΕ 24 Ηλεκτρολόγων 

1 

ΔΕ 28 Χειρ. Μηχανημάτων Έργων 

1 

ΔΕ 29 Οδηγών Αυτοκινήτων 

4 

ΔΕ 30 Τεχνιτών Γενικά 

2 

ΔΕ 35 Δενδροκηπουρών 

1 

ΥΕ 16 Εργατών καθαριότητας 

9 

ΥΕ 16 Εργατών Γ ενικά 

10 

ΣΥΝΟΛΟ 

29 

ΣΥΝΟΛΟ ΘΕΣΕΩΝ ΤΟΥ Ο.Ε.Υ. 

62 


ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν εγκε¬ 
κριμένες πιοτώσεις στους αντίστοιχους Κ.Α για την κάλυψη της 
μισθοδοσίας του υπηρετούντος προσωπικού του Δήμου Τήλου. 
Η μελλοντική επιβάρυνση του προϋπολογισμού του Δήμου Τή¬ 
λου, για τα επόμενα τέσσερα έτη (4), από την απόφαση αυτή δεν 
είναι δυνατό να υπολογισθεί. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 4 Σεπτεμβρίου 2003 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

Αριθ. 12223 

(4) 

Αύξηση καθ’ υπέρβαση ημερών εκτός έδρας υπαλλήλων υπη- 
ρετούντωνστη Ν.Α. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «Περί 
καλύψεως δαπανών μετακινουμένων υπαλλήλων κ.λπ.», όπως 
συμπληρώθηκε με το άρθρο 25 παρ. 6 του Ν. 2738/99 «Περί 
συλλογικών διαπραγματεύσεων στη Δημόσια Διοίκηση κ.λπ». 

2. Την 2832/11.3.2003 απόφασή μας με την οποία καθορίζε¬ 
ται για το έτος 2003 και εφεξής το ανώτατο όριο επιτρεπομέ- 
νων ημερών κίνησης εκτός έδρας υπαλλήλων υπηρετούντων 
στη Νομ. Αυτ/ση Ευρυτανίας. 

3. Την ανάγκη αντιμετώπισης εκτάκτων γεγονότων κατά 
το τρέχον έτος 2003 λόγω θεομηνιών, πυρκαγιών, κατολι¬ 
σθήσεων, χιονοπτώσεων κ.λπ., που αποτελούν συνήθη φαι¬ 
νόμενο για το Νομό Ευρυτανίας καθώς και για την επίβλεψη 
της συντήρησης και αποκατάστασηςτου οδικού δικτύου και 
διανοίξεως οδών από κατολισθήσεις, και μετακίνησης των 
υπαλλήλων των διευθύνσεων της Ν.Α. Ευρυτανίας για την 
διενέργεια αγορανομικών ελέγχων, κτηνιατρικών ελέγχων, 
την εφαρμογή προγραμμάτωντηςΔ/νσης Γεωργίας καιΑλι- 
είας και για διανοίξεις οδών από κατολισθήσεις, χιονοπτώ¬ 
σεις κ.λπ. και δεδομένων ότι, οι υπάλληλοι της Ν.Α. Ευρυ¬ 
τανίας, κλάδου ΠΕ Πολ. Μηχανικών, ΠΕ Μηχανολόγων, ΤΕ 
Τεχν. Εφαρμογών, ΤΕ Τεχν. Πολ. Μηχανικών, ΔΕ Εργοδη¬ 
γών, ΔΕ Οδηγών, ΔΕ Τεχνικών Οχημάτων, ΔΕ Χειρ.Προω- 
θητήρων, ΔΕ Χειρ. Διαμορφωτήρων, ΥΕ Εργατοτεχνιτών 
βοηθών και ΥΕ Εργατών της Δ/νσης Τεχνικών Υπηρεσιών 
και ΔΕ Οδηγών της Δ/νσης Οργ.και Δ/σης (Γρ.κίνησης) της 
Ν.Α. Ευρυτανίας εξάντλησαν το άριστων 120 ημερών. 

4. Τα 2947/21.7.2003 και 3792/12.8.2003 έγγραφα της 
Δ/νσης Τεχνικών Υπηρεσιών και Δ/νσης Οργ. και Διοίκησης 
της Ν.Α. Ευρυτανίας, αποφασίζουμε: 

Αυξάνουμε καθ’ υπέρβαση του ανωτάτου επιτρεπομένου 
ορίου, τον αριθμό ημερών εκτός έδρας για το έτος 2003, των 
υπαλλήλων της Δ/νσης Τεχνικών Υπηρεσιών Ν.Α. Ευρυτανίας 
κλάδου 

ΠΕ Πολ. Μηχανικών κατά 80 ημέρες 
ΠΕ Μηχανολόγων κατά 80 ημέρες 
ΤΕ Τεχν. Εφαρμογών κατά 80 ημέρες 
ΤΕ Τεχν. Πολ. Μηχανικών κατά 80 ημέρες 
ΔΕ Εργοδηγών κατά 80 ημέρες 
ΔΕ Οδηγών κατά 80 ημέρες 
ΔΕ Τεχν. Οχημάτων κατά 80 ημέρες 
ΔΕ Χειριστών Προωθ/ρων κατά 80 ημέρες 
ΔΕ Χειριστών Διαμ/ρων κατά 80 ημέρες 
ΥΕ Εργοτεχνιτών βοηθών κατά 80 ημέρες 
ΥΕ Εργατών κατά 80 ημέρες και 

Κλάδου ΔΕ οδηγώντης Δ/νσης Οργ.και Διοίκησης (Γρ.κίνη¬ 
σης) κατά 80 ημέρες, για την αντιμετώπιση εκτάκτων γεγονό¬ 
των κατά το τρέχον έτος 2003, λόγω θεομηνιών, κατολισθή¬ 
σεων, χιονοπτώσεων κ.λπ. 


Η πρόσθετη δαπάνη, η οποία δεν μπορεί να προβλεφθεί θα 
βαρύνει τον προϋπολογισμό της Ν.Α. Ευρυτανίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λαμία, 11 Σεπτεμβρίου 2003 
Ο Γ ενικός Γ ραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 
-♦- 

Αριθ. 31427 

(5) 

Καθιέρωση υπερωριακής εργασίας Β' εξαμήνου 2003 και κα¬ 
τανομής αυτής στους υπηρετούντες υπαλλήλους στην 
Ν.Α. Κέρκυρας, που απασχολούνται με τον ποιοτικό και 
ποσοτικό έλεγχο των νωπών και μεταποιημένων γεωργι¬ 
κών προϊόντων φυτικής προέλευσης. 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

Τις διατάξεις: 

1. Του Π.Δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ21/Α). 

2. Του άρθρου 15 παρ. 18 εδ. 2του Ν. 2503/1997 «Διοίκηση, 
οργάνωση, στελέχωση Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

3. Του άρθρου 18 του Ν. 2470/1997 όπως αντικαταστάθη- 
καν από τις όμοιες του άρθρου 15 Ν. 2592/1998 (ΦΕΚ57/Α). 

4. Του άρθρου 35παρ. 7του Ν. 2738/1999 (ΦΕΚ 180/Α). 

5. Το 257573/29.7.2003 έγγραφο του Υπουργείου Γεωρ¬ 
γίας. 

6. Τις ανάγκες της Υπηρεσίας, αποφασίζουμε: 

1. Εγκρίνουμε, για την υπάλληλο της Δ/νσης Γεωργίας της 
Νομαρχιακής Αυτοδιοίκησης Κέρκυρας Αικατερίνη Σμαρα- 
γδάκη, γεωπόνο, που ασχολείται με τον ποιοτικό και ποσοτικό 
έλεγχο των οταφυλιών για οινοποίηση και τον έλεγχο της με¬ 
ταποίησης αυτών, την καθιέρωση κατά το Β' εξάμηνο του 
έτους 2003 υπερωριακής εργασίας κατά τις απογευματινές 
ώρες εργασίμων ημερών μέχρι 60 ώρες και τις ώρες Κυρια¬ 
κών και εξαιρέσιμων μέχρι 20. 

2. Η απογευματινή υπερωριακή απασχόληση με αμοιβή θα 
εκτελείται όλες τις εργάσιμες ημέρες της εβδομάδας και από 
ώραν 15ην έως 22ης. Υπεύθυνος για την παρακολούθηση και 
τον έλεγχο της πραγματικής προσφοράς της προαναφερόμε- 
νης εργασίας θα είναι ο Προϊστάμενος της Δ/νσης Γ εωργίας 
στην οποία ανήκει η απασχολούμενη υπάλληλος. 

3. Το ύψος της δαπάνης θα καλυφθεί από πιστώσεις του 
Υπουργείου Γεωργίας και δεν μπορεί να ξεπεράσει το ποσό 
των 420 ευρώ. 

Η παρούσα ισχύει ένα μήνα πριν τη δημοσίευσή της στην 
Εφημερίδα της Κυβερνήσεως μέχρι 31.12.2003 που θα απα¬ 
σχοληθεί υπερωριακά η παραπάνω υπάλληλος. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Κέρκυρα, 19 Αυγούστου 2003 
Ο Νομάρχης 

ΓΕΩΡΓΙΟΣ ΜΑΧΕΙΜΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




